Георгий Ибушев Милли музейда яшүсмерләргә паспорт тапшырачак

	Милли музейда 4 февральдә 14.00 сәгатьтә «Я – гражданин России! Мин – Татарстан баласы!»  дип исемләнгән тантаналы акция узачак. Биредә 14 яшен тутырган Казан яшүсмерләренә паспорт тапшырылачак. Бу көнне яшь гражданнар паспортларын Россиянең атказанган, Татарстанның халык артисты, Тукай исемендәге Татар дәүләт филармониясе солисты Георгий Ибушев кулыннан кабул итәчәк. 	 Әлеге акция үсеп килүче буынга патриотик тәрбия бирү, туган як тарихы белән таныштыру, үз халкының традицияләрен, гореф-гадәтләрен күңелләренә сеңдерү һәм Ватан мирасына хөрмәт, ихтирамлы караш тәрбияләү максатларын күзаллый. 
	---	
Милли Музей

	№ --- | 03.02.2020	


